als_Latn dik_Latn sag_Latn
Vjosa e përmbyt, Novosela njësohet me detin. Evakuohet familja në rrezik, mes tyre një 3 vjeçar (Burimi: Ora News, www.oranews.tv)
Vjosa e përmbyt, Novosela njësohet me detin. Evakuohet familja në rrezik, mes tyre një 3 vjeçar
Në Vlorë lumi Vjosë tashmë ka përmbytur të gjithë territorin e komunës Novoselë. Gjatë ditës së sotme shtabi i emergjencave dhe delta force dhe ushtria po punojnë për evakuimin e banorëve dhe furnizimin me ushqime të familjeve që janë të izoluara nga uji.
Gazetarja e Ora News informon se kryeministri Edi Rama dhe ministri i Brendshëm Saimir Tahiri pritet të shkojnë në Novoselë pas orës 13:00
Ora 12:00 Evakuohet familja në rrezik, mes tyre dhe një fëmijë 3 vjeç
Policia me mbeshtetjen e FNSH-se, Delta Force dhe Forcat e armatosura kanë arritur të evakuojnë me mjete lundrues dhe shpëtojnë 5 anëtaret e familjes Avdul Aliaj, në fshatin Bishan mes të cilëve edhe një fëmije 3 vjeç.
Gjithashtu janë evakuar edhe 3 persona të tjerë nga një zdrukthari ne Novoselë.
Aktualisht po ndërhyet ne stanin e shtetasit Vullnet Alliaj, (bari) për të evakuar këtë shtetas dhe bagëtitë e tij në fshatin Bishan
Ndërkohë disa minuta më parë gazetarja Jerola Ziaj informoi se bariu nuk pranonte të evakuohej pa 500 krerët e bagëtive që ruante duke thënë se : Me këto jetonte. Nëse nuk shpëtoheshin do vdiste me ta në stan”
Njoftohet se operacioni i evakuimit vijon hap pas hapi dhe po mbahet kontakt me personat qe rrezikohen.
Ora 11: 30 Një familje në Bishan kërkon të evakuohet, ka dhe fëmijë
Një famile në Bishan të Novoselës kërkon ndihmë për tu evakuar. Përmes një telefonate që i është bërë gazetarëve ata kanë thënë se kishin dhe fëmijë mes tyre, por më pas telefoni është fikur dhe është bërë i pamundur kontakti me ta. Ndërkohë disa familje kanë bërë apel për tu furnizuar me ushqime
Ora 10:08 Vjosa përmbyt tërësisht Novoselën, shkon deri në dalje në det
Kryetari i komunës Novoselë Kanan Shakaj tha për Ora News deklaroi se totalisht zonat janë përmbytur. Mbi 500 familje janë evakuar nëpër të afërmit e tyre.
“Totalisht komuna është nën ujë. Nga Novosela deri në det është totalisht nën ujë. Është bërë një oqean i vërtetë. Vetëm nga ajri mund të shikosh. Jemi në operacion në Murriz do të evakuohen 5 barinj me gomone për pak.
Ora 09:00 Në Vlorë lumi Vjosë tashmë ka përmbytur të gjithë territorin e komunës Novoselë. Kryetari I komunës Kanaj Shakaj konfirmoi për Ora News se tashmë uji ka kaluar edhe nga ana tjetër e autostradës deri në det.
Ndërkohë banorët bëjnë thirrje për evakuim. Apelet që kanë mbërritur deri në orën 08:50 dhe që kërkojnë evakuim sa më të shpejtë janë:
-5 persona ndërmjet Poros e Bishanit janë të izoluar dhe po pritet të evakuohen me helicopter
-Në një pulari në Novoselë 3 punonjës të saj pritet të evakuohen me gomone
-Në Fshatin Fitore evakuimi i tre barinjve pritet të bëhet me helikopter.
02.02.2015
Burimi: Ora News
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn